Publication: Magyar Közlöny
Issue: MK-2001-120 (Year: 2001, Number: 120)
Era: 1990-2004
Section: Az agrárpiaci rendtartásról szóló 1993. évi VI. törvény
Paragraph Index: 39

(1) A cukorrépa-termesztők kiszámítható gazdálkodásának biztosítása érdekében, továbbá a természetes édesítőszerek termékpályáinak kiegyensúlyozott működése céljából meg kell határozni azoknak a termelőknek a körét, akik elsősorban jogosultak cukorrépát termelni, és valamely kvótajogosult cukorgyártó társaság egy adott gyára számára értékesíteni. A szállítási jogot első alkalommal termelőnként nevesítve és egy adott cukorgyárra kell meghatározni az 1999-ben, 2000-ben és 2001-ben teljesített répaszállítás alapján tonnában és 16% cukortartalmú, utánfejelt cukorrépára vonatkoztatva. Cukorrépa-szállítási jogot csak a földtulajdonnal vagy érvényes földhasználati 2001/120. szám szerződéssel rendelkező természetes vagy jogi személy, illetve jogi személyiség nélküli gazdasági társaság kaphat, aki tagja a Cukor Terméktanácsnak. Amennyiben egy termelő megszünteti a répatermesztést, répaszállítási jogának újrafelosztásáról a Cukor Terméktanács jogosult dönteni.

Source: https://magyarkozlony.hu/hivatalos-lapok/659240d0f76f4c37d49e194ab78b83fca5c5668b/dokumentumok/39f4d6e0e2def2b138748dd564d13b937b67a7cc/letoltes